Op Reis: You can touch the dust but pls don't write in it!
You can touch the dust but pls don't write in it!
So wat het gebeur die afgelope 3 maande?
My pa het in die Midde Ooste begin werk. (Hierdie foto is met sy selfoon geneem oppad na sy blyplek)
Ellis was vir 'n rugby toer in New Zealand waar hy ook sy verjaarsdag gefier het. Ek het verjaar en my mater vanuit Sydney het my kom verras.
Ek is ook bly om te kan sê dat ons die bitter koue winter oorleef het.
En o ja, ek het 'n nuwe werk begin....vandaar my nuwe stof wetgewing. Uiteindelik na twee jaar is ek weer deel van 'n korporatiewe lewe. Ek kan nie aldag sê dis ideaal nie, maar soos my mentor altyd vra: 'Nou wie het nou al ooit vir jou gesê werk is lekker?'
Ek het gedink ek 'interview' vir die posisie van algemene kantoordame of die een wat die koffie gaan maak en die filing gaan doen . . . jy weet, onder begin omdat ek nie admin ondervinding het in Oz nie en omdat dit die rede is waarom ek tot nou toe nog nie werk gekry het nie.
Wel, ek is aangestel as Koördineerder. 'How is that one for flavor?' My werk is basies om te sorg dat alles glad verloop en ek is die Liason tussen die Call Centre, Field agents, installeerders, accountant, finansierings mpy, CEO en die regering vir invordering van rebates. Die beste deel van die werk is egter die deel dat ek net skoolure werk. Yip, begin 9am loop 3pm en het die hele middag met die kinders.
Nou waar werk ek vra jy? Vir 'n solar mpy. Ons verkoop en installeer solar panele en het nou onlangs patentreg gekry vir die vervaardiging en verspreiding van solar glas! Nou dit is die opwindendste van alles. Jy kan al die buitevensters van jou huis vervang met glas wat goedkoper is as die glas wat jy gewoonlik gebruik, plus jou vensters maak solar energie en die glas lyk amazing! Dit lyk soos gewone eenrigting glas. Jy kan selfs jou eie kleur kies as jy dalk pienk of groen vensters wil hê en as jy dit vir jou mpy wil koop dan kan jou logo ook nog daarop wees. Die glas is basies onbreekbaar (is dit nie ideaal vir SA vensters nie?) en alhoewel ons fokus op hotelle, woonstelle en kantoorblokke is dit ook ideaal vir residentiële gebruik.
Ok, nou het jou klaar verveel met werk stories en dalk ek het eintlik die heel beste vir heel laaste gehou.
Ons het uiteindelik by 'n kerk gemeenskap ingeskakel. Ons is genooi deur 'n meisie wat saam met my by die Cosmetic mpy gewerk het en oh boy! Die heel eerste dag het gevoel of ons terug is in SA! Ons het sommer dadelik by 'n 'friendship group' ingeskakel waar ons nou elke 2de Saterdag bymekaar kom vir lekker ontbyt en bietjie gesels. Kayleigh is deel van Kidsmania Sondae gedurende die diens en Zuniga het ingeskakel by Youth wat Vrydag aande 7-10 is. Baie erg vir ons om haar daar te gaan aflaai tot daai tyd van die nag.
All and all kan ek se ons begin nou lekker inskakel en deel voel van 'n gemeenskap. Die somer is hier en die toekoms lyk blink.
Ons volgende avontuur....begin met daai damn Permanent Residency aansoek!
Liefde vanuit 'n (nogsteeds) koue Melbourne!
11/03/2011 04:53:00 pm